魯觀

魯觀（），四川保寧府廣元縣人，清朝政治人物、詩人。

 生平 
魯觀是順治十四年（1657年）丁酉科四川鄉試第十三名舉人（康熙）《四川總志·卷十四下》：「丁酉科舉人…魯觀，廣元人。」。順治十七年（1660年）任廣西崇善縣知縣（雍正）《太平府志·卷之二十九》：「魯觀，四川人，舉人，順治十七年任。」。

在崇善縣知縣任內，魯觀為政公正，操行廉潔，深受百姓愛戴（民國）《重修廣元縣志稿·卷二十三》：「魯觀，順治辛酉舉人，廣西崇善知縣，政公行廉，去任民思。」。離任後，當地百姓思念其德政，為其立去思碑（乾隆）《四川保寧府廣元縣志·卷十一》：「魯觀，順治丁酉科中式，任廣西崇善縣，廉惠公明，去任民歌思之，立去思碑。」。

魯觀亦工詩文，其作品《雪峯寺遊署》收錄於地方志中，詩中「不着黃冠不問禪，山花山鳥兩悠然」等句展現其超然物外的情懷（乾隆）《四川保寧府廣元縣志·卷十三上》：「《雪峯寺遊署》，舉人任廣西崇善縣，魯觀，邑人，不着黃冠不問禪，山花山鳥兩悠然，跏趺林裏別成世，散髮溪頭欲傲仙，笑我奔忙成障累，怪他擬議落言詮，而今拋卻歸無用，綠竹青松白晝眠。」。另有應和郝浴、黃輝戲題武后石像詩作傳世（乾隆）《四川保寧府廣元縣志·卷十三上》：「《郝巡臺浴攜遊皇澤寺命和黃太史輝戲題武后石像三之一》，舉人廣西崇善縣知縣，魯觀，邑人，鍊石空聞說女媧，青蔥到處渾無家，從容收拾迴天手，曲楹山泉幾株花。」。

 註釋 

G
Category:廣元人
Category:清朝崇善縣知縣
Category:清朝詩人